Alexandru Rafila, despre vaccin: Aş face doza a treia ca să pot circula în spaţiul comunitar.
Ministrul Sănătăţii, Alexandru Rafila, a spus că va face doza booster a vaccinului anti-COVID dacă în UE călătoriile vor fi condiţionate de aceasta. Rafila a mai spus că recomandă doza 3 în special categoriilor vulnerabile.
Ministrul Sănătăţii a spus că înainte de a se vaccina cu două doze a trecut prin boală. "Punem prea multă pasiune pe astfel de subiecte", a declarat Rafila, marţi seara, la emisiunea "Marius Tucă Show", de la Aleph News.Ministrul Alexandru Rafila a fost întrebat dacă va face doza 3 a vaccinului. "Dacă trebuie să circul în spaţiul comunitar", a răspuns Rafila.Alexandru Rafila a explicat că doza 3 nu reprezintă un pericol pentru sănătatea oamenilor."Nu am nicio problemă să fac o doză suplimentară pentru ca nu se întâmplă absolut nimic", a adăugat ministrul Sănătăţii.Până în prezent, în România au fost confirmate opt cazuri de infectare cu varianta Omicron."Formele de boală sunt absolut banale, la unul dintre ei nici măcar nu au apărut simptomele", a precizat Rafila.